 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**APSTIPRINĀTI**

ar Madonas novada pašvaldības domes

27.02.2025. lēmumu Nr. 80

(protokols Nr. 4, 18. p.)

**MADONAS NOVADA JAUNIEŠU DOMES**

NOLIKUMS

*Izdots saskaņā ar Pašvaldību likuma 10. panta pirmās daļas 8. punktu, Jaunatnes likuma 5. panta otrās daļas 5. punktu un sesto daļu*

# Vispārīgie jautājumi

* 1. Madonas novada Jauniešu dome (turpmāk – Jauniešu dome) ir Madonas novada

pašvaldības domes ( turpmāk - Dome) izveidota institūcija, lai veicinātu Madonas novada (turpmāk – Pašvaldības) jauniešu aktivitāti, sadarbību un līdzdalību Madonas novada attīstībā.

* 1. Nolikums nosaka Jauniešu domes mērķus, uzdevumus, tiesības, pienākumus un organizatorisko struktūru.
	2. Jauniešu dome darbojas saskaņā ar Pašvaldību likumu, Jaunatnes likumu, Jaunatnes politikas pamatnostādnēm, Madonas novada Jaunatnes politikas attīstības plānu, šo nolikumu un citiem spēkā esošajiem normatīvajiem aktiem.
	3. Jauniešu domes darbību veicina un koordinē Madonas novada pašvaldības Centrālās administrācijas Attīstības nodaļas (turpmāk – Attīstības nodaļa) vecākais speciālists jaunatnes un ģimenes politikas jomā.
	4. Jauniešu domes lēmumiem un izstrādātajiem priekšlikumiem ir ieteikuma raksturs.

# Jauniešu domes darbības mērķis un uzdevumi

* 1. Jauniešu domes izveidošanas mērķis ir nodrošināt Madonas novada jauniešu interešu pārstāvniecību un vajadzību aizstāvību, sekmēt pašvaldības jauniešu sadarbību, pieredzes apmaiņu, iniciatīvu realizāciju, veicināt katra jauniešu personīgo izaugsmi un pilntiesīgu līdzdalību sociālajā, politiskajā, kultūras jomā - vietējā, valsts un starptautiskā mērogā.
	2. Jauniešu domes uzdevumi:
	3. izzināt, pētīt un analizēt Pašvaldības jauniešu intereses un vajadzības;
	4. izteikt priekšlikumus Pašvaldības jauniešu dzīves kvalitātes uzlabošanai;
	5. iesaistīties Pašvaldības darbā ar jaunatni un tā ietvaros organizētajos pasākumos,

projektos un programmās;

* 1. līdzdarboties Pašvaldības organizētajos pasākumos;
	2. veicināt Pašvaldības jauniešu savstarpējo sadarbību un pieredzes apmaiņu,

sadarbību ar dažādām institūcijām;

* 1. pārstāvēt jauniešu viedokli ārpus Jauniešu domes;
	2. veicināt sadarbību ar citu pašvaldību izveidotajām jauniešu domēm un jauniešu

organizācijām;

* 1. piedalīties informācijas izplatīšanā par jauniešiem piedāvātajām iespējām.

# Jauniešu domes struktūra

* 1. Jauniešu domes sastāvā darbojas Madonas novada jaunieši vecumā no 13 līdz 25 gadiem, kuri izteikuši gribu uzlabot jauniešu dzīves kvalitāti Madonas novadā.
	2. Jauniešu domes sastāvā ir vismaz 10 jaunieši, kuri pārstāv Pašvaldības izglītības iestādes pašpārvaldes, jauniešu organizācijas, iniciatīvu grupas un ir gatavi uzlabot jauniešu dzīvi Madonas novadā.
	3. Jauniešu domes struktūru un amatus izstrādā Jauniešu dome un apstiprina Attīstības nodaļas vecākais speciālists jaunatnes un ģimenes politikas jomā.
	4. Lai jaunieti uzņemtu Jauniešu domē, viņš iesniedz rakstisku pieteikumu Attīstības nodaļas vecākajam speciālistam jaunatnes un ģimenes politikas jomā.
	5. Pieteikumu par dalību Jauniešu domē izskata un lēmumu par personas virzīšanu iekļaušanai Jauniešu domes sastāvā pieņem Attīstības nodaļas vecākais speciālists jaunatnes un ģimenes politikas jomā.
	6. Jauniešu domes sastāvu apstiprina Attīstības nodaļas vecākais speciālists jaunatnes un ģimenes politikas jomā.
	7. Jauniešu dome var izslēgt tās dalībnieku no tās sastāva:
	8. ja Jauniešu domes dalībnieks neattaisnojošu iemeslu dēļ vairāk nekā sešus mēnešus neierodas uz Jauniešu domes sēdēm. Par attaisnojošu iemeslu uzskatāma slimība, mācību stundas, interešu pulciņu nodarbības, ģimenes apstākļu iemesli, eksāmeni un darbs;
	9. pēc Jauniešu domes dalībnieka pamatota iesnieguma Jauniešu domei un Attīstības nodaļas vecākajam speciālistam jaunatnes un ģimenes politikas jomā;
	10. Jauniešu dome var lemt par jaunieša atbrīvošanu no darba Jauniešu domē dalībnieka

 necienīgas rīcības, sabiedriskās kārtības normu neievērošanas, bezdarbības un citas

rīcības dēļ.

* 1. Jauniešu dome no domes dalībniekiem reizi gadā – janvārī - ievēlē uz vienu gadu priekšsēdētāju, priekšsēdētāja vietnieku un sēžu protokolētāju.
	2. Ievēlot Jauniešu domes priekšsēdētāju, tiek ņemtas vērā kandidāta personīgās prasmes un īpašības un iepriekšējā pieredze - vismaz 6 mēneši - Jauniešu domes darbā.
	3. Jauniešu domes darbu vada un sēdes sasauc tās priekšsēdētājs.
	4. Jauniešu domes priekšsēdētāja prombūtnes laikā viņa pienākumus veic priekšsēdētāja vietnieks.
	5. Jauniešu domes sēdes notiek ne retāk kā vienu reizi mēnesī, un tās ir atklātas.
	6. Jauniešu dome ir lemttiesīga, ja tās darbā piedalās vairāk nekā puse Jauniešu domes dalībnieku.
	7. Jauniešu domes sēdes norises vietu un darba kārtību nosaka Jauniešu domes priekšsēdētājs un informē par to Jauniešu domes locekļus ne vēlāk kā 3 darba dienu laikā pirms sēdes norises.
	8. Jauniešu domes sēdes protokolē protokolētājs, kurš nodrošina protokolu pieejamību.
	9. Jauniešu domes protokolētājs kārto Jauniešu domes lietvedību sadarbībā ar Attīstības nodaļas vecākajam speciālistam jaunatnes un ģimenes politikas jomā.
	10. Lēmumus Jauniešu dome pieņem balsojot ar klātesošo dalībnieku balsu vairākumu.
	11. Ja, balsojot par lēmumu, balsis sadalās vienādi, izšķiroša ir Jauniešu domes priekšsēdētāja balss.

# Jauniešu domes tiesības un pienākumi

* 1. Jauniešu domes priekšsēdētāja pienākumi :
	2. sasaukt un vadīt Jauniešu domes sēdes;
	3. izstrādāt Jauniešu domes gada darba plānu un īstenot to;
	4. Jauniešu domes sēdēs sniegt atskaites par paveikto darba plāna ietvaros;
	5. pārstāvēt jauniešu intereses Pašvaldības Jaunatnes lietu komisijā.
	6. Jauniešu domes dalībnieku pienākumi:
	7. piedalīties Jauniešu domes sēdēs. Ja dalībnieks nevar ierasties uz sēdi, viņš vismaz 24 stundas pirms sēdes par to paziņo Jauniešu domes priekšsēdētājam;
	8. iesaistīties Jauniešu domes organizētajos pasākumos;
	9. piesaistīt jaunus Jauniešu domes dalībniekus un sadarbības partnerus;
	10. popularizēt Jauniešu domi un tās rīkotās aktivitātes.
	11. Jauniešu domes dalībnieku tiesības:
	12. izteikt priekšlikumus Jauniešu domes darbības pilnveidošanai;
	13. saņemt informāciju par jauniešiem aktuāliem jautājumiem;
	14. piedalīties Jauniešu domes sēdēs, darba grupās un izteikt savu viedokli;
	15. Jauniešu domes tiesības :
	16. Jauniešu domes izvirzītajiem pārstāvjiem ir tiesības piedalīties pašvaldības Jaunatnes lietu komisijas sēdēs;
	17. lūgt pašvaldības iestādēm nepieciešamo informāciju Jauniešu domes kompetencē esošajos jautājumos;
	18. sniegt priekšlikumus ar jauniešu interesēm un vajadzībām saistītu jautājumu izskatīšanai Pašvaldības Jaunatnes lietu komisijas sēdēs;
	19. savu uzdevumu ietvaros izteikt priekšlikumus par pašvaldības budžeta līdzekļu sadali jauniešiem prioritāri būtiskās jomās;
	20. izteikt priekšlikumus par pašvaldības budžeta līdzekļu izmantošanu jaunatnes projektiem;
	21. sniegt informāciju par Jauniešu domes darbu masu informācijas līdzekļos, to saskaņojot ar Pašvaldības Attīstības nodaļas vecāko speciālistu jaunatnes un ģimenes politikas jomā.
	22. Jauniešu domes pienākumi:
	23. reizi gadā Pašvaldības Attīstības nodaļai iesniegt Jauniešu domes darbības pārskatu;
	24. veikt uzticēto pienākumu godprātīgu izpildi un tiesību realizāciju;
	25. ievērot konfidencialitāti attiecībā uz informāciju, kas Jauniešu domes dalībniekiem kļuvusi zināma, pildot uzdevumus.

# Jauniešu domes finansējums

* 1. Finansējums Jauniešu domes darbības nodrošināšanai tiek piešķirts no pašvaldības budžeta līdzekļiem Madonas novada pašvaldības Centrālās administrācijas Attīstības nodaļas jaunatnes un ģimenes politikas jomas budžeta ietvaros.
	2. Finansējums Jauniešu domes darbības nodrošināšanai un iniciatīvām var tikt piesaistīts, iesaistoties projektu konkursos, organizējot labdarības akcijas un izglītojušus pasākumus un citas aktivitātes.

# Noslēguma jautājums

* 1. Nolikums stājas spēkā 2025. gada 1.martā.